21 साल पुराने सेल का आज स्वास्थ्य मंत्री करेंगे उद्घाटन
केंद्रीयस्वास्थ्य परिवार कल्याण मंत्री से पीजीआई प्रशासन कई साल पहले शुरू हो चुके प्रोजेक्टों का उद्घाटन करवाने जा रहा है। बुधवार को पीजीआई में जगत प्रकाश नड्डा ऐसे तीन प्रोजेक्टों का उद्घाटन करेंगे जिनमें से एक तो 21 साल पहले पीजीआई में शुरू भी हो चुका है। इसी साल 7 फरवरी को भी पीजीआई प्रशासन ने कैंपस में पहले से शुरू हो चुकी रोबोटिक सर्जरी और रेडियोलॉजी डिपार्टमेंट में पहले से चल रही लिनिअर एक्सलरेटर ट्रिलोजी का उद्घाटन भी नड्डा से करवाया था।
प्रोजेक्ट:1
21साल पहले शुरू अब उद्घाटन: सेंट्रलसोफिस्टिकेटेड इंस्ट्रूमेंट सेल पीजीआई में 1994 में बना। एक्सपेरिमेंटल मेडिसन डिपार्टमेंट के हेड प्रो. एनके गांगुली के अधीन ये सेल शुरू हुआ। 14 साल एक्सपेरिमेंटल मेडिसन डिपार्टमेंट के साथ अटैच रहने के बाद इस सेल को 2008 में अलग करके स्वतंत्र कर दिया गया। पीजीआई के रिसर्च ब्लॉक बी की दूसरी मंजिल पर ये सैल पिछले 8 साल से चल रहा है। इस सेल की दूसरी मंजिल वाले हिस्से को पिछले दिनों रिपेअर किया गया। अब पीजीआई प्रशासन नए मरम्मत रंगों का उद्घाटन केंद्रीय स्वास्थ्य मंत्री से करवा रहा है। प्रोजेक्ट:2
9महीने पहले से हो रही ऑनलाइन रजिस्ट्रेशन: पीजीआईप्रशासन ने मरीजों की सुविधा के लिए मार्च में ऑनलाइन रजिस्ट्रेशन शुरू की। 15 डिपार्टमेंट में नए मरीजों के लिए शुरू हो चुकी ऑनलाइन रजिस्ट्रेशन की सुविधा में अब तक 25 हजार 645 मरीजों ने घर से रजिस्ट्रेशन भी करवा दिया है। इनमें से 11 हजार 791 ने तो पीजीआई आकर इसी सुविधा के जरिए अपना कार्ड हासिल किया। पीजीआई अब तो पुराने मरीजों के लिए भी ये सुविधा शुरू कर चुका है। लेकिन स्वास्थ्य मंत्री से उद्घाटन अब करवाए जा रहे हैं।
प्रोजेक्ट:3
769गवाहियां देने के बाद अब उद्घाटन: पीजीआईप्रशासन ने इसी साल डॉक्टरों को कोर्ट केस में गवाह के तौर पर बर्बाद होने वाले टाइम को बचाने के लिए टेली एविडेंस सुविधा शुरू की। इसका मकसद था कि किसी भी कोर्ट केस में डॉक्टर का बर्बाद होने वाला समय मरीजों के इलाज के लिए दें। जरूरत पड़ने पर वो गवाही पीजीआई से ही टेली एविडेंस से दे दी जाए। इस सुविधा के शुरू होने के बाद पीजीआई के डॉक्टर और दूसरा स्टाफ अब तक 769 केसों में गवाहियां दे चुका है। लेकिन इस सर्विस का उदघाटन भी पीजीआई अब जाकर करवा रहा है।
ऑनलाइन रजिस्ट्रेशन कब से शुरू, नड्डा आज करेंगे उद्घाटन
hin_Deva hin_Deva kas_Deva hin_Deva hin_Deva kas_Deva hin_Deva bho_Deva